UNHA CHEGADA INESPERADA

AUTORES/AS: Iria Fuentes Otero, Jorge A. Piñeiro Acebedo, Hugo Raíndo Lorenzo.

ACTORES: Jorge A. Piñeiro Acebedo, Hugo Raíndo Lorenzo, Hugo Riveira Murcia.

Entran os tres peregrinos en escena dando evidentes mostras de cansazo.

Peregrino 1- Levamos todo o día andando e aínda falta moito para Santiago. Non será mellor buscar un albergue?

Peregrino 2- (Con voz de alivio). Siiiii! No Monte do Gozo! E así chegamos descansados a Santiago...

Peregrino 3- (Impoñéndose) Non, é mellor chegar hoxe aínda que o fagamos un pouco tarde.

Peregrino 2- (Rotundamente) Non, somos maioría os que queremos descansar, así que hoxe quedaremos no albergue do Monte do Gozo.

O Peregrino 3 asente amolado.

Peregrino 1- (Mirando o reloxo) Levamos como dúas horas andando e non vemos ningunha indicación; non será mellor que o consultemos no móbil?

Peregrino 3- (Asentindo coa cabeza) É verdade, tes razón.

O peregrino 1 saca o seu teléfono móbil e intenta acendelo. Deseguido comproba que non ten batería.

Peregrino 1-(Desolado) O móbil non ten batería, estamos perdidos!

Peregrino 2- (Con ton de incredulidade) Como dis??

Peregrino 1- (Coa mesma voz de desolación de antes) O móbil está sen batería e non podemos volver atrás por que xa levamos moito tempo andando no monte; ademais, non podemos acampar aquí! Que propoñedes?

Peregrino 3-(Sinalando coa cabeza) Eu creo que debemos seguir andando cara adiante. Dáme a impresión de que dentro de pouco atoparemos a algunha persona a quen poidamos preguntar.

Os peregrinos van comezar a andar, pero o 1 e o 2 dubidan.

Peregrino 2- Cres que é o camiño correcto? A min dáme que por aí (sinalando coa cabeza para onde indicara o peregrino 3) perdémonos máis.

Peregrino 3- (Con alborozo) Non te preocupes! Creo que oio os coches na estrada…

Peregrino 1-(Con alivio, pero con voz de cansazo) Menos mal! Empezo a ter fame! Maréome!

Peregrino 2-(Negando coa cabeza) Pois non temos comida…

Peregrino 3-(Remexendo na mochila e sacando un bocata que lle ofrece ao 1) Toma!, atopei un bocata na miña mochila; come un pouco!

Peregrino 2- (Dando una orde) Veña!, hai que seguir camiñando

Os peregrinos van poñerse en marcha cando reparan que á súa beira está a Porta de Europa.

Peregrino 1- (Divertido) Vaia!, parece que sen querer saltámonos o Monte do Gozo e estamos xa Santiago! Ao final imos chegar hoxe (risos); espero que non tardemos moito…

Peregrino 2-(Con alborozo) Que ben! (Poñendo a man enriba dos ollos e mirando ao lonxe) A viaxe é longa pero creo que merece a pena, Santiago parece unha cidade moi bonita!

Peregrinos 1 e 3-Que ben!